stanford-oval/wikipedia huggingface dataset:
מופע ה-8

| --- | --- |

כרזה של הסרט באתר נטפליקס
 מבוסס על:  Money Game ו- Pie Game
 סוגה:  קומדיה שחורה
 יוצרים:  באי ג׳ין-סו
 כותבים:  האן ג'ה-רים
 בימוי:  האן ג'ה-רים
 שחקנים:  Ryu Jun-yeol  Park Hae-joon  Lee Joo-young  Moon Jeong-hee  Lee Yul-eum  Chun Woo-hee  Park Jeong-min  Bae Seong-woo 
 ארץ מקור:  קוריאה
 תקציב:  מעל 20.8 מיליון דולר
 שפות:  קוריאנית
 מספר עונות:  1
 מספר פרקים:  8
 הפקה
 חברת הפקה:  Studio N Magnum Nine Lotte Cultureworks
 אורך פרק:  45- 55 דקות, 68 דקות (פרק 8).
 שידור
 רשת שידור בישראל:  נטפליקס
 תקופת שידור מקורית:  17 במאי 2024 – הווה
 קישורים חיצוניים
 דף התוכנית ב-IMDb
 
The 8 Show היא סדרת טלוויזיה מסוג קומדיה אפלה משנת 2024 המבוססת על סדרות סרטוני הרשת Money Game ו- Pie Game מאת היוצרת באי ג'ין-סו. היא מתארת את סיפורם של שמונה משתתפים הלכודים בתוך בניין, עבור מופע שמכניס כסף ככל שעובר הזמן. הסדרה יצאה לאור ברחבי העולם בשירות הזרמת המדיה נטפליקס ב-17 במאי 2024.
תקציר עלילה

שמונה אנשים זרים מקבלים הצעה להשתתף במשחק שבו הם יינעלו בתוך בניין וירוויחו סכום כסף שהולך וגדל ככל שהמשחק נמשך. במשך הלילה הם מבודדים בחדרים שונים בשמונה קומות נפרדות. שם הם רוכשים את הציוד הבסיסי שלהם, בעלות הגבוהה פי מאה מעלותם הרגילה שיורדת מסכום הפרס הנוכחי שלהם. במהלך היום הם יכולים לקנות אספקה לקבוצה מחוץ לחדרים בתמורה להפחתת הזמן עד סיום המשחק.
בתחילה, שמונת האנשים, שבוחרים להיקרא רק בשם הקומה שלהם, עובדים יחד כדי לנסות למקסם את זמן המשחק הנותר ואת הרווחים האישיים תוך שהם חיים בנוחות בסיסית. אולם כשהם מגלים שבקומות הגבוהות המשתתפים מרוויחים סכום כסף שגבוה באופן משמעותי ממה שהם מרוויחים, והם מתגוררים בחדרים גדולים יותר, פורץ מאבק כוחות בין השחקנים.
פיתוח

הסדרה פותחה תחת השם Money Game והתבססה על סדרת רשת באותו השם וסדרת ההמשך שלה, Pie Game, שנכתבו על ידי היוצרת באי ג׳ין-סו. הבמאי האן ג׳ה-רים, שביים את The Face Reader (2013) ואת המלך (2017), חיפש את היצירה הבאה שלו אחרי הצהרת חירום (2021) ושיתף פעולה יחד עם סטודיו N כדי לביים את הסדרה, כשהיא צפויה להיות משודרת בפלטפורמת Webtoon של חברת האינטרנט נאבר. בהמשך נטפליקס רכשה את הזיכיון לשידור הסדרה ברחבי העולם, תחת השם The 8 Show .
האולפנים סטודיו N ומגנום תשע ניהלו את ההפקה, בעוד Lotte Cultureworks שימשה כעוזרת הפקה ומשקיעה לסדרה.
תקציב הפקת הסדרה עמד על למעלה מ-24 מיליארד וון.
פיתוח > צילום

הצילום העיקרי החל במאי 2022 והסתיים ב-23 בדצמבר 2022.
פיתוח > הוצאה לאור

שירות האינטרנט Naver Webtoon הודיע כי הסדרה תצא לאור ברחבי העולם בשירות הזרמת המדיה נטפליקס בשנת 2024. ארבעה חודשים לאחר מכן, נטפליקס אישרה שתאריך היציאה של הסדרה יהיה ב-17 במאי 2024.
הערות שוליים

↑  Jeon, Hyeong-hwa (21 בדצמבר 2021). [단독]류준열·배성우, 한재림 감독 '머니게임'으로 호흡 [종합] [[Exclusive] Ryu Jun-yeol and Bae Seong-woo collaborate in director Han Jae-rim's 'Money Game' [Comprehensive]] (בקוריאנית). Star News. ארכיון מ-12 באפריל 2024. נבדק ב-12 באפריל 2024 – via Naver. {{cite web}}:  (עזרה)
1 2  Lee, Jae-lim (12 בדצמבר 2023). "Naver Webtoon's 'Money Game' set for global Netflix release". Korea JoongAng Daily (בקוריאנית). ארכיון מ-11 באפריל 2024. נבדק ב-12 באפריל 2024. {{cite web}}:  (עזרה)
↑  Ahn, Tae-hyun (28 בינואר 2022). 웹툰 '머니게임' 드라마로 만난다...류준열·아이유·박정민 출연 [Meet the webtoon 'Money Game' as a drama...Ryu Jun-yeol, IU, Park Jeong-min appear] (בקוריאנית). News1. ארכיון מ-12 באפריל 2024. נבדק ב-12 באפריל 2024 – via Naver. {{cite web}}:  (עזרה)
↑  Kim, Tae-ho (12 בדצמבר 2023). 240억 든 드라마 '더 에이트 쇼', 넷플릭스로 간다 ['The Eight Show', a drama costing 24 billion won, goes to Netflix]. Deal Site (בקוריאנית). ארכיון מ-11 באפריל 2024. נבדק ב-12 באפריל 2024. {{cite web}}:  (עזרה)
↑  Jeong, Hee-yeon (1 באפריל 2022). '머니게임' 문정희-이열음-이주영 합류...5월 크랭크인 [공식] ['Money Game' Moon Jeong-hee, Lee Yeol-eum, and Lee Joo-young join... May Crank-in [Official]] (בקוריאנית). Sports Dong-a. ארכיון מ-12 באפריל 2024. נבדק ב-12 באפריל 2024 – via Naver. {{cite web}}:  (עזרה)
↑  Jeon, Hyeong-hwa (30 בדצמבר 2022). 류준열x천우희x박정민, 한재림 감독 '머니게임' 6개월 촬영 종료 [Ryu Jun-yeol, Chun Woo-hee, Park Jung-min, director Han Jae-rim completes 6-month filming for 'Money Game'] (בקוריאנית). Star News. ארכיון מ-30 בדצמבר 2022. נבדק ב-12 באפריל 2024 – via Naver. {{cite web}}:  (עזרה)
↑  Lee, Gyu-lee (12 באפריל 2024). "Netflix's 'The 8 Show' starring Ryu Jun-yeol, Chun Woo-hee to drop in May". The Korea Times (בקוריאנית). ארכיון מ-12 באפריל 2024. נבדק ב-12 באפריל 2024. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מופע ה-8".
לנצ'יה אורליה

| --- | --- |

Lancia Aurelia, שנת 1951
 מאפיינים כלליים
 יצרן:  לנצ'יה
 שנות ייצור:  1950–1958
 יחידות שיוצרו:  18,201
 הרכבה:  איטליה איטליה
 מודל קודם:  לנצ'יה אפריליה
 מודל אחריו:  לנצ'יה פלמיניה
 סיווג:  מכונית סלון
 מרכב:  Front-engine, rear-wheel-drive layout (אנ')
 אורך:  4,420 מ"מ (דגם סדאן)  4,280 מ"מ (דגם GT Coupe)  4,230 מ"מ (דגם ספיידר)
 רוחב:  1,560 מ"מ (דגם סדאן)
 גובה:  1,500 מ"מ 
 משקל:  1,150 ק"ג (דגם סדאן)  1,070 ק"ג (דגם GT Coupe)  1,250 ק"ג (דגם סדאן)
 בסיס גלגלים:  2,860 מ"מ (דגם סדאן)  2,660 מ"מ (דגם GT Coupe)  2,450 מ"מ (דגם סדאן)
 מפרט טכני
 מנוע:  מנועי "Lancia V6 engine" (אנ') V6 צילינדרים, 1.8 ליטר  V6 צילינדרים, 2.0 ליטר  V6 צילינדרים, 2.3 ליטר  V6 צילינדרים, 2.5 ליטר
 הילוכים:  תמסורת ידנית - 4 מהירויות
 מעצב:  "Felice Mario Boano" (אנ') בחברת "Carrozzeria Ghia" (אנ') (דגם B20 coupé)  פינינפארינה (דגם B24 convertible)
 
לנצ'יה אורליה (באיטלקית: Lancia Aurelia) היא מכונית סלון אשר יוצרה במספר תצורות, מתוצרת יצרנית הרכב האיטלקית לנצ'יה אשר יוצרה בין השנים 1950–1958 באיטליה.
תצורות "לנצ'יה אורליה"

4 דלתות - סלון.
2 דלתות - קופה.
2 דלתות - ספיידר (רודסטר).
2 דלתות - קבריולה.
דגמים

"B10"
"B12"
"B15"
"B20GT"
"B20 קופה"
"B21"
"B22"
"B24 Spider"
"B24 Convertible"
"B50"
"B51"
"B52"
"B53"
"B55"
"B56"
"B60"
מנועים אשר הורכבו בדגמי "לנצ'יה אורליה"

1,754 סמ"ק המפיק 56 כ"ס (יוצרו 6,035 יחידות).
1,995 סמ"ק (יוצרו 6,350 יחידות).
2,267 סמ"ק (יוצרו 2,415 יחידות).
2,451 סמ"ק המפיק 118 כ"ס (יוצרו 3,401 יחידות).
"לנצ'יה אורליה"

דגם ה"לנצ'יה אורליה" הוצג לראשונה בתערוכת הרכב של טורינו בשנת 1950.
"לנצ'יה אורליה" על שם דרך ברומא "Via Aurelia" (אנ').
5 נוסעים (דגם סלון, 4 דלתות).
מנוע הנעה אחורית.
דגמי "לנצ'יה אורליה" נבנו עם מתלים אחוריים נפרדים בתצורת זרוע עוקבת.
2,733 יחידות יוצאו.
בשנה הראשונה (1950) לייצור דגמי  "לנצ'יה אורליה" נבנו 1,296 יחידות.
תמונות

"לנצ'יה אורליה"
"לנצ'יה אורליה" דגם "B20GT" שנת 1953
"לנצ'יה אורליה"
"לנצ'יה אורליה"  דגם "B20 GT"
"לנצ'יה אורליה"
"לנצ'יה אורליה", שנת 1951 - מבט לתא הנהג
"לנצ'יה אורליה", שנת 1951
"לנצ'יה אורליה" דגם "B24", שנת 1957
"לנצ'יה אורליה" דגם "B24"
"לנצ'יה אורליה" דגם "B52", שנת 1952
ראו גם

לנצ'יה
מגדל שייקספיר

| --- | --- |

 מידע כללי
 סוג:  גורד שחקים 
 על שם:  ויליאם שייקספיר 
 כתובת:  ברביקן 
 מיקום:  הסיטי של לונדון 
 מדינה:  הממלכה המאוחדת 
 הקמה ובנייה
 תקופת הבנייה:  ?–1976
 תאריך פתיחה רשמי:  1976 
 חומרי בנייה:  בטון 
 סגנון אדריכלי:  ברוטליזם 
 מידות
 גובה:  123 מ' 
 קומות:  42 
 קואורדינטות:  51°31′13″N 0°05′42″W﻿ / ﻿51.5202°N 0.0949°W﻿ / 51.5202; -0.0949
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמגדל שייקספיר(למפת לונדון רגילה) קנט סארי בר. בקי. הרטפורדשייר אסקסמגדל שייקספיר(למפת הסיטי של לונדון רגילה) מגדל שייקספיר(למפת הסיטי של לונדון מוגדלת) מגדל שייקספיר
 
מגדל שייקספיר (באנגלית: Shakespeare Tower) הוא גורד שחקים המשמש למגורים. המבנה נמצא במתחם הברביקן שבצפון הסיטי של לונדון. גובהו של המבנה 123 מטרים ולו 43 קומות. גורד השחקים הוא המבנה ה-14 בגובהו בלונדון רבתי. המבנה נבנה יחד עם מגדל קרומוול ומגדל לודרדייל כחלק מפרויקט הבנייה של שיקום אזור הסיטי שנהרס במהלך הבליץ במלחמת העולם השנייה.
המבנה הושלם בשנת 1976 ונקרא על שם ויליאם שייקספיר.
בשל אופיו הברוטליסטי הייחודי, הוכרז המבנה בשנת 2001 כמבנה לשימור בעל חשיבות ארכיטקטונית.
ראו גם

גורדי שחקים בלונדון
מזבח (קבוצת כוכבים)

| מזבח Ara |
| --- | --- |
  מפת קבוצת הכוכבים מזבח
 סמליות:  מזבח
 עלייה ישרה:  17.39 שעות
 נטייה:  °‏53.58-
 שטח נראה:  237 מעלות מרובעות
 דירוג שטח נראה:  במקום ה־63
 מספר כוכבים בבהירות נראית < 3:  2
 הכוכב הבהיר ביותר:  β במזבח
 בהירות נראית הכוכב הבהיר:  2.8
 מטר מטאורים:  אין
 מערכות כוכבים גובלות:  טווס  טלסקופ  כתר דרומי  משולש דרומי  סרגל  עקרב  ציפור גן עדן
 נראית בין קוי הרוחב °‏25 ו־°‏−90 מומלץ לצפות בשעה 21:00 במהלך חודש יולי
מזבח הוא קבוצת כוכבים קטנה בשמי הדרום הממוקמת בין הקבוצות עקרב ומשולש דרומי באזור של שביל החלב שעשיר בצבירי כוכבים. הקבוצה הייתה אחת מ-48 הקבוצות המקוריות של תלמי והיא נחשבת לקבוצה הדרומית ביותר מביניהן.
כוכבים עיקריים

α במזבח הוא כוכב לבן-כחלחל במרחק של כ-270 שנות אור ועם בהירות נראית משתנה בין דרגות 2.8 ו-3.1. זהו הכוכב השני בבהירותו בקבוצה.
β במזבח הוא הכוכב הבהיר ביותר בקבוצה, זהו על-ענק כתום במרחק של כ-650 שנות אור ועם בהירות מדרגה 2.8.
γ במזבח הוא כוכב זוגי במרחק של מעל 1,000 שנות אור המורכב מעל-ענק לבן-כחלחל עם בהירות מדרגה 3.5 ומכוכב הסדרה הראשית לבן עמום בהרבה עם בהירות מדרגה 10.
ζ במזבח הוא ענק כתום במרחק של כ-570 שנות אור עם בהירות מדרגה 3.1.
μ במזבח הוא כוכב צהוב במרחק של כ-50 שנות אור ועם בהירות מדרגה 5.1. ככל הנראה יש לכוכב זה מערכת של לפחות ארבעה כוכבי לכת, כאשר ייתכן שאחד מהם הוא סלעי.
גרמי שמיים מעניינים נוספים

הקבוצה מכילה מספר צבירים כדוריים שהבהיר מביניהם הוא NGC 6397. הצביר מכיל כ-400,000 כוכבים ונמצא במרחק של כ-7,200 שנות אור, כך שהוא בין הצבירים הכדוריים הקרובים ביותר למערכת השמש. הצביר ניתן לצפייה במשקפת והוא נראה ככתם מטושטש עם בהירות מדרגה 7. בטלסקופים גדולים ניתן להבחין בכוכבי הצביר.
מיתולוגיה

במיתולוגיה היוונית הקבוצה זוהתה כמזבחו של הקנטאור כיירון ושמה הלטיני המקורי היה Ara Centauri (המזבח של כירון). לפעמים היא הוזכרה גם כמזבחו של דיוניסוס. באיורים הופיע שביל החלב כעשן היוצא מהמזבח.
NGC-6397 בתמונה של טלסקופ החלל האבל
מודיעין עסקי

מודיעין עסקי הוא איסוף וניתוח של מידע על השוק שבו פועל תאגיד מסוים, כבסיס לקבלת החלטות עסקיות. בפרט כולל המודיעין העסקי איסוף מידע על מוצרים ותהליכי עבודה של מתחרים וכן מציאת דפוסי התנהגות במידע שנאסף.
מודיעין תחרותי

השיטות המשמשות במודיעין עסקי דומות ביסודן לאלה המשמשות במודיעין צבאי. הן מבוססות על איסוף מידע, ניתוח המידע והכוונת הפעילות העסקית בהתאם. איסוף המידע על היריבים העסקיים, מתחלק על פי רוב לאיסוף לגיטימי, ולאיסוף שאינו לגיטימי והגובל לעיתים בפלילים.
שיטות האיסוף הלגיטימיות כוללות מעקב אחרי הפרסומים הפומביים של היריב העסקי והפרסומים אודותיו, ניתוח פעילותו העסקית, איתור קהלי המטרה שלו, קמפיין גיוס עובדים שלו, הודעות בעיתונות, הודעות לבורסה וכדומה. בעולם התעשייתי נוהגים לבדוק ולבחון את המוצר המתחרה בשיטות של הנדסה הפוכה (Reverse Engineering), קרי פירוק המוצר המושלם לגורמיו וניסיון להכיר את מרכיביו הבסיסיים יותר, לרבות הבנה של התהליכים ההנדסיים שעמדו ביסוד יצורו והכנתו.
הכלים הלגיטימיים מבוססים על כלי מידענות מאחר שהם מתמקדים בידע גלוי ולגיטימי. ידע זה מתמקד בדרך כלל במה שכבר אירע ובכך מקשה על יצירת יתרון תחרותי בין מתחרים העושים שימוש באותם פתרונות. עובדה זו האיצה פיתוח של מתודולוגיות כדוגמת מודיעין אנושי בעולם העסקי, העומדות בכללים אתיים מחמירים.
לצד בדיקה ובירור לגיטימיים של מהלכי החברות המתחרות, כולל המודיעין העסקי פעילות של ריגול תעשייתי, בשיטות הדומות לאלה הנהוגות במערכות איסוף מודיעין צבאיות. הפעלת שיטות כאלה במסגרת אזרחית - מהווה על פי רוב שיטות המשפט המודרניות עבירה פלילית.
בינה עסקית (BI)

בינה עסקית היא התחום המשמש לניתוח מידע שנאסף על מנת למצוא בו דפוסים שיסייעו בקבלת החלטות ניהוליות. בינה עסקית עוסקת בניתוח מידע שכבר קיים בידי הארגון ולא באיסופו. כמו כן BI אינו מתמקד באיומים קיימים, אלא בהשגת יתרון יחסי וכולל שיטות מגוונות למחקר הנתונים. אחת השיטות המרכזיות במודיעין עסקי, והבסיס של BI לשימושי מידע ארגוני, היא כריית מידע או כריית נתונים (Data mining).
דרכי איסוף המידע

כיום, לאור המידע האינסופי הקיים ברשת, מקובל בצוותי המודיעין העסקי לאסוף את המידע בצורה אוטומטית. לטובת האיסוף פותחו כלים לניטור מקורות ברשת, בדגש על אתרי אינטרנט ופרופילים ברשתות חברתיות וניתוח המידע הנאסף על ידי צוותי אנליסטים במחלקות המודיעין העסקי על מנת לספק דו"חות ליחידות העסקיות של הארגון.
ראו גם

KPI
מחקר שוק
לקריאה נוספת

לאונרד מ' פולד, מודיעין בעולם העסקים - איך למנוע מן המתחרים להפתיע אתכם, הוצאת מטר, 2007.
הערות שוליים

| --- | --- |
בקרת זהויות :  GND: 4165039-6  NKC: ph536663
מגדל תצפית

מגדל מחט החלל בסיאטל המהווה דוגמה למגדל תצפית מסחרי
מגדל תצפית הוא מגדל שייעודו העיקרי הוא תצפית, ולרוב אינו מכיל יותר ממספר קומות תצפית ותחזוקה (בניגוד לגורד שחקים, המכיל קומות רבות המשמשות למגורים, משרדים, מלונאות ומסחר, ולעיתים כוללות גם קומת תצפית באחת הקומות העליונות). לרוב, מגדלים אלה יהיו צרים וקלים יחסית משיקולי חיסכון כלכלי בבנייה וכן שיקולי אדריכלות.
סוגי מגדלים

ניתן לחלק בהכללה גסה מגדלי תצפית לשני סוגים - מגדל תצפית מסחרי, ומגדל תצפית ייעודי.
מגדל תצפית מסחרי הוא לרוב מגדל שיבנה עם אנטנת תקשורת ויקרא מגדל תקשורת (או שהמגדל יוקם כמגדל תקשורת והתצפית תתווסף כאטרקציה תיירותית שתהווה מקור הכנסה לחברה המחזיקה במגדל), עקב גובהו המאפשר קליטה טובה יותר, וכדי להגדיל את הכדאיות הכלכלית של הקמת המגדל. מגדלים כאלה מצויים לרוב במרכזי ערים.
מגדל תצפית ייעודי הוא מגדל שתכליתו היא תצפית לצורך מקצועי. דוגמאות ידועות לכך הן מגדלי תצפית אש ביער, ומגדל פיקוח בשדה התעופה.
מגדל תצפית אש ביער ימוקם לרוב על גבעה ביער המאפשרת תצפית טובה בלא צורך לבנות לגובה רב. מטרתם העיקרית של מגדלים כאלה היא להתריע משרפות מבעוד מועד. לרוב, מגדלים אלה סגורים לקהל, אך לעיתים הם נגישים ואף פתוחים בלא גביית עלות על הכניסה.
מגדל פיקוח בשדה התעופה נמצא בנמל התעופה, מאפשר בקרה על הטיסות והמרחב האווירי, ועל הסדר בתנועת המטוסים.
קיימים גם מגדלי תצפית לצורכי ביטחון, לאבטחת מתחמים כגון בתי כלא, ולאבטחת גבולות.
מגדל תצפית פיסולי בפארק רבין שבמגדל העמק
מגדל תצפית אש ביער
מגדל פיקוח בשדה תעופה
מהנוף הנשקף ממגדל התצפית UFO ניתן לראות את הדנובה, טירת ברטיסלאבה ושמורת הטבע פצ'ניאנסקי
מה נשמע באופרה?

| --- | --- |

 בימוי:  צ'אק ג'ונס
 הופק בידי:  אדי זלצר 
 תסריט:  מייקל מלטיז 
 עריכה:  טרג בראון 
 שחקנים ראשיים:  מל בלאנק ארתור קיו. בריאן
 מדבבים:  מל בלאנק (באגס באני) ארתור קיו. בריאן (אלמר פאד) 
 מדבבים בעברית:  גרסת 1991 ו-1994: אוהד שחר (באגס באני) יוני חן (אלמר פאד)
 מוזיקה:  ריכרד וגנר, מילט פרנקלין 
 מדינה:  ארצות הברית 
 חברת הפקה:  האחים וורנר 
 חברה מפיצה:  האחים וורנר, HBO Max 
 שיטת הפצה:  וידאו על פי דרישה 
 הקרנת בכורה:  6 ביולי 1957
 משך הקרנה:  6.49 דק' 
 שפת הסרט:  אנגלית
 סוגה:  סרט הנפשה
 דף הסרט ב־IMDb
 
מה נשמע באופרה? (באנגלית: ?What's Opera, Doc, משחק מילים על "What's Up, Doc?") הוא סרט הנפשה קצר משנת 1957 שבויים על ידי צ'אק ג'ונס מבית האחים וורנר, כחלק מהסדרה Merrie Melodies (אנ') (מלודיות שמחות). הסרטון מציג את אלמר פאד כלוחם או צייד נורדי שרודף אחר באגס באני, במעין מחזמר כפרודיה על האופרות של המלחין הגרמני מהמאה ה-19 ריכרד וגנר, ובמיוחד טבעת הניבלונג, טנהויזר וההולנדי המעופף. מל בלאנק מדבב את באגס באני וארתור קיו. בריאן מדבב את אלמר פאד. הסרט זכה להצלחה רבה ודורג במקום הראשון ברשימת 50 הסרטים המצוירים הטובים ביותר בכל הזמנים. הסרט נודע בכינוי "kill de wabbit" (להרוג את הארנב, בהגייתו של אלמר פאד), בגלל החלק המפורסם ביותר בו, שבה אלמר פאד שר את השורה הזו בהתאם לדהרת הוולקירות, שהוא הלייטמוטיב של הוולקריות מתוך הסצנה השנייה בהוולקירה, האופרה השנייה מתוך רביעית האופרות של וגנר, טבעת הניבלונג.
בתרבות

ב"תעלומות סילבסטר וטוויטי" הדיאלוג של החנית וקסדת הפלא מושר באחד הפרקים על ידי סילבסטר וטוויטי.
הסוסה מהסרטון מופיעה בפתיח של "לוניברסיטת טייני טון", וכן בסדרה "באגס באני והבנאים" בציור ענק בפרק "בית הציוצים" שאותו מציירים באגס וחבריו.
מגדל ששון חוגי

| --- | --- |

 מידע כללי
 סוג:  גורד שחקים
 שימוש:  משרדים
 מיקום:  רמת גן
 מדינה:  ישראל 
 הקמה ובנייה
 תקופת הבנייה:  2001–2009 (כ־8 שנים)
 תאריך פתיחה רשמי:  2009 
 אדריכל:  משרד יסקי מור סיון 
 מידות
 קומות:  20 
 קואורדינטות:  32°05′06″N 34°48′16″E﻿ / ﻿32.08511111°N 34.80453056°E﻿ / 32.08511111; 34.80453056
  מפת מיקום  מפה דינמית   (למפת גוש דן מוגדלת) מגדל ששון חוגי(למפת גוש דן רגילה) מגדל ששון חוגי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדל ששון חוגי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדל ששון חוגי  he מגדל ששון חוגיhe מגדל ששון חוגימפת  __ רמת גן (in English: Ramat Gan)  __ גבעתיים (in English: Givatayim) [‌גוש דן וסביבותיו‌]מצפון ומערב: __ תל אביב-יפו (in English: Tel Aviv) ממזרח: __ בני ברק (in English: Bnei Brak), __ גבעת שמואל (in English: Giv'at Shmuel), __ קריית אונו (in English: Kiryat Ono), __ מחנה דורי (in English: Tel HaShomer Base) מדרום: __ אור יהודה (in English: Or Yehuda), __ פארק אריאל שרון (in English: Ariel Sharon Park) tabBackground:;tabBorder:#aaa;defaultTab:0;
 
מגדל ששון חוגי הוא מגדל משרדים ממוקם ברחוב אבא הלל סילבר 12 ברמת גן בפינת רחוב הרי הגלעד.
המגדל תוכנן על ידי יסקי-מור-סיון אדריכלים. בנייתו הסתיימה ב-2009 והוא מונה 21 קומות. בכל קומה לובי קומתי המעוצב בקווי הלובי הראשי של המגדל. מתחת למגדל ישנו חניון תת-קרקעי בן ארבע קומות. למגדל זה, ולבית איילון ביטוח ישנה רחבה משותפת ובה פסל ואנדרטה לחללי פרעות בעיראק.
במגדל שוכנות מספר שגרירויות, בהן שגרירויות דרום אפריקה, אוסטריה, בלגיה, ליטא, גאנה וקולומביה.
בשנת 2018 הצטרף לבניין משרד היח״צ המוביל דני לוי תקשורת.
הערות שוליים

↑  מיכל מרגלית, ‏עוד 3 שגרירויות שכרו משרדים במגדל ששון חוגי ברמת גן, באתר גלובס, 20 בספטמבר 2010
מזבחות האחים הפלינים

מזבחות האחים הפלינים, הידועה גם בשם מזבחות הפלינים. הייתה עיר נמל השייכת לקרתגו. העיר נמצאה מדרום למפרץ סירטיס, וממזרח ללפטיס הגדולה. שמה של העיר הגיע לה על פי האגדה משמם של אחים שמסרו את נפשם למען קרתגו. העיר הייתה הגבול בין קרתגו לבין קירנה, ומאוחר יותר בין שושלת תלמי. מיקומה המדויק כיום שנוי במחלוקת, ככל הנראה באזור אל-עגילה בלוב.
האגדה

לפי האגדה קרתגו וקירנה, לחמו זו בזו במשך זמן רב ואף אחת לא גברה על השנייה. על כן החליטו שתי הערים לשלוח שליחים כל אחת לכיוון השנייה, ומקום פגישתם יהיה הגבול. שליחי קרתגו האחים פליני יצאו ראשונים, אולם היוונים התעכבו. וכאשר נפגשו לבסוף, גילו שהקרתגים הקדימו אותם בהרבה. היוונים זעמו והציבו בפני הקרתגים שתי אפשרויות, למות ולהיקבר במקום שאליו הגיעו, ושם יהיה הגבול. או להישאר בחיים, ולהניח ליוונים לקבוע את הגבול בעצמם. האחים הפלינים בחרו באפשרות הראשונה, ונקברו חיים בגבול החדש. הקרתגים בנו מזבחות לזכרם, וכך קיבל המקום את שמו.
ראו גם

שער האחים הפילאנים
לקריאה נוספת

גאיוס סאלוסטיוס קריספוס. קאטילינה, יוגורתא, קטעים מדברי הימים. תרגמה מרומית שרה דבורצקי. ירושלים, מוסד ביאליק, תשכ"ח (1968). עמ' 115, סיפורם של האחים הפלינים.
הערות שוליים

↑  סלוסטיוס טוען שהדבר קרה באשמת סופת חול.
מורטן טילדום

| --- | --- |

 לידה:  19 במאי 1967 (בן 57) נורווגיה
 מדינה:  נורווגיה 
 עיסוק:  במאי
 מקום לימודים:  בית הספר לאמנויות חזותיות  אוניברסיטת ברגן 
 מספר צאצאים:  1 
 פרופיל ב-IMDb
 
מורטן טילדום (באנגלית: Morten Tyldum; ‏נולד ב-1967) הוא במאי קולנוע וטלוויזיה נורווגי. הוא ידוע בעיקר בשל בימוי סרטים בעלי הצלחה בינלאומית כמו "ציידי הראשים" (2011), מותחן נורווגי הרווחי ביותר בכל הזמנים נכון ל-2015 ו"משחק החיקוי" (2014), סרט דרמה היסטורית שעבורו היה מועמד לפרס האוסקר לבמאי הטוב ביותר.
ביוגרפיה

טילדום נולד בנורווגיה. הוא למד בבית הספר לאמנות חזותית בניו יורק. בתחילה רצה להיות מוזיקאי אך בהמשך זנח שאיפה זו כשנכנס לבית הספר לקולנוע.
קריירה

סרט הבכורה של טילדום היה Buddy ‏(2003), סרט שזכה בפופולריות רבה ובביקורות משמעותיות. קודם לכן עסק בטלוויזיה, פרסומות וסרטים קצרים. הוא כונה "כישרון הקולנוע של השנה" על ידי העיתון "דאגבלאדט" ב-1999. מאז Buddy הוא ביים את הסרט
מלאכים שסרחו (Fallen Angels) ב-2008 וציידי הראשים (Headhunters) ב-2011. הסרט ציידי הראשים מבוסס על רומן מ-2008 בעל שם זהה מאת הסופר יו נסבו. ציידי הראשים הוא הסרט הנורווגי הרווחי ביותר בכל הזמנים. סרט הבכורה שלו באנגלית היה הדרמה ההיסטורית "משחק החיקוי", על חייו של המתמטיקאי אלן טיורינג בכיכובו של בנדיקט קאמברבאץ'. משחק החיקוי הפך מיד להצלחה בינלאומית והועמד לפרס האוסקר בשמונה קטגוריות בטקס פרסי האוסקר ה-87, כולל הסרט הטוב ביותר.
חיים אישיים

בשנת 2012 עבר טילדום להתגורר בבוורלי הילס עם אשתו ג'יין ובנם, מרטין (נולד ב-2008). בשנת 2016 הזוג נפרד. במרץ 2020 חזר עם בנו לאוסלו, נורווגיה לאחר שאשתו התאבדה, והותירה אחריה את מרטין בן ה-12, את שתי בנותיה של ג'יין מנישואים קודמים ג'נט (נולדה ב-1989) וקרוליין (נולדה ב-1994).
פילמוגרפיה > קולנוע

| שנה | שם הסרט | הערות |
| --- | --- | --- |
| 2003 | Buddy |  |
| 2008 | מלאכים שסרחו |  |
| 2011 | ציידי הראשים |  |
| 2014 | משחק החיקוי | סרט אמריקאי ראשון |
| 2016 | הנוסעים |  |
פילמוגרפיה > טלוויזיה

| שנה | שם הסדרה | ערוץ שידור |
| --- | --- | --- |
| 2017 | מקביל | Starz |
| 2018 | ג'ק ראיין | Amazon |
| 2019 | להגן על ג'ייקוב | Apple TV |
| 2023 | 144 קומות | Apple TV |
פרסים ומועמדויות

| שנה | פרס | שם הסרט | תוצאה |
| --- | --- | --- | --- |
| 2002 | פסטיבל מנהיים-היידלברג - פרס מיוחד | Buddy | זכייה |
| 2002 | פסטיבל מנהיים-היידלברג - פרס FIPRESCI ‏ | Buddy | זכייה |
| 2002 | פסטיבל מנהיים-היידלברג - פרס בעלי בתי הקולנוע העצמאיים | Buddy | זכייה |
| 2003 | פסטיבל הסרטים הבינלאומי בוורשה - פרס חביב הקהל | Buddy | זכייה |
| 2003 | פסטיבל הסרטים הבינלאומי בנורווגיה - פרס חביב הקהל | Buddy | זכייה |
| 2003 | פסטיבל הסרטים הבינלאומי בנורווגיה - פרס הסרט המהנה ביותר | Buddy | זכייה |
| 2003 | פסטיבל הסרטים הבינלאומי מולודיסט - פרס הסרט הטוב ביותר | Buddy | מועמדות |
| 2003 | פסטיבל הסרטים הבינלאומי בברטיסלבה - Grand Prix‏ | Buddy | מועמדות |
| 2003 | פרסי אמנדה, נורווגיה - הנורדי החדש הטוב ביותר | Buddy | מועמדות |
| 2004 | פסטיבל הקולנוע הבינלאומי של סופיה - Grand Prix‏ | Buddy | זכייה |
| 2004 | פרסי אמנדה, נורווגיה - הסרט הטוב ביותר | Buddy | זכייה |
| 2008 | פרסי אמנדה, נורווגיה - הבמאי הטוב ביותר | מלאכים שסרחו | זכייה |
| 2011 | פסטיבל הקולנוע הבינלאומי של פילדלפיה - פרס חביב הקהל | ציידי הראשים | זכייה |
| 2012 | פרסי האקדמיה האירופית לקולנוע - פרס חביב הקהל | ציידי הראשים | מועמדות |
| 2012 | פרסי אמנדה, נורווגיה - פרס חביב הקהל | ציידי הראשים | זכייה |
| 2013 | פרס באפט"א - פרס הסרט הזר הטוב ביותר | ציידי הראשים | מועמדות |
| 2014 | טקס פרסי הקולנוע של הוליווד - הבמאי הטוב ביותר | משחק החיקוי | זכייה |
| 2015 | טקס הפרסים הבינלאומיים AACTA - הבמאי הטוב ביותר | משחק החיקוי | מועמדות |
| 2015 | פרס איגוד הבמאים - הישג במאי מצוין בסרט עלילתי | משחק החיקוי | מועמדות |
| 2015 | פרס אוסקר לבמאי הטוב ביותר | משחק החיקוי | מועמדות |
הערות שוליים

1 2  Christopher Rosen, ‏‏The Norwegian Film That's a Bigger Success Than 'Harry Potter' and 'Transformers' (באנגלית), ‏27 באוקטובר 2011
↑  ‏The top 100 people in Hollywood you need to know (באנגלית), באתר Fadeinonline
↑  Sissel Fantoft, ‏‏Buddy - debutantenes film (בנורווגית), באתר Dagbladet‏, 17 בספטמבר 2002
↑  Andrew Mack, ‏‏Tyldum Leaves TORDENSKIOLD Biopic Afloat. Instead, Will Decrypt THE IMITATION GAME. (באנגלית), באתר TwitchFilm, ‏ 13 בדצמבר 2012
↑  ‏The 87th Academy Award Winners and Nominees for the 2015 Oscars (באנגלית), באתר Oscar.com
| --- | --- |
בקרת זהויות :  NLI: 987007425318105171  PLWABN: 9810695177505606  BIBSYS: 99008873  BNE: XX5132780  BnF: cb16976304n (data)  GND: 1026187559  ISNI: 0000 0001 3971 0032  LCCN: nr2006022508  NKC: jx20050506029  NLK: KAC201521062  NTA: 291585868  SUDOC: 176960899  VIAF: 187553559   WorldCat (עם VIAF): 187553559
מיי מוקלה

| --- | --- |

 לידה:  14 במאי 1880 לונדון, הממלכה המאוחדת של בריטניה הגדולה ואירלנד 
 פטירה:  20 בפברואר 1963 (בגיל 82) קוקפילד, הממלכה המאוחדת 
 מוקד פעילות:  הממלכה המאוחדת 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  צ'לו 
 
מיי הנרייטה מוּקְלֶה (באנגלית: May Henrietta Muklé; ‏14 במאי 1880 - 20 בפברואר 1963) הייתה צ'לנית בריטית.
חייה

מוקלה, ילידת לונדון, מתוארת כ"צ'לנית ידועת-שם", שעודדה צ'לניות אחרות. היא תוארה בטיימס כניצבת "בשורה הראשונה של הצ'לנים החיים", ובהספד שנכתב לה ב"טיימס" נאמר עליה: "במפנה המאה הייתה מוכרת לכל לא רק כמוזיקאית יוצאת דופן אלא כאחת הצ'לנים הבולטים ביותר שמדינה זו הוציאה מתוכה".
הצ'לו שלה נבנה בידי מונטאניאנה, ונקנה בשבילה על ידי תורם אלמוני.
תמונת הדיוקן שלה, מאת הצייר ג'ון מנספילד קרילוק, מוצגת במוזיאון של האקדמיה המלכותית למוזיקה.
פרס מיי מוקלה נקבע בשנת 1964 להנצחת זכרה, והוא ניתן מדי שנה לסטודנט לצ'לו בקולג'.
מוקלה הלכה לעולמה בקוקפילד, סאסקס, בגיל 82.